*Projekts*

LATVIJAS REPUBLIKAS MINISTRU KABINETS

2018.gada Noteikumi Nr.\_\_

Rīgā (prot. Nr.\_\_)

**Grozījumi Ministru kabineta 2010.gada 27.aprīļa noteikumos Nr.405 “Latvijas valsts karoga likuma piemērošanas noteikumi”**

*Izdoti saskaņā ar Latvijas valsts karoga likuma*

*22.panta pirmās daļas 1., 4. un 5.punktu*

Izdarīt Ministru kabineta 2010.gada 27.aprīļa noteikumos Nr.405 “Latvijas valsts karoga likuma piemērošanas noteikumi” (Latvijas Vēstnesis, 2010, Nr. 69) (turpmāk - noteikumi) šādus grozījumus:

1. Izteikt 1.1. apakšpunktu šādā redakcijā:

“1.1. Latvijas valsts karoga un Latvijas valsts karoga vimpeļa izgatavošanas materiālu, Latvijas valsts karoga, Latvijas valsts karoga vimpeļa un Latvijas valsts karoga attēla toņus atbilstoši materiālam un tehnikai, ņemot vērā Valsts heraldikas komisijas atzinumu”;

1. Izteikt 2. punkta 2.3.apakšpunktu šādā redakcijā:

“2.3. Latvijas robežšķērsošanas vietās;”

1. Papildināt noteikumus ar 2.3.1 apakšpunktu šādā redakcijā:

“2.3.1 vietās, kur valsts galvenie autoceļi šķērso iekšējo robežu”;

4. Izteikt 18.punktu šādā redakcijā:

“18. Ja Latvijas valsts karogu izgatavo no auduma, tam jāatbilst šādām prasībām:

8.1. karmīnsarkanā auduma krāsa atbilst *Pantone Textile Colour System 19-1629 TPX* vai *19-1629 TC* krāsas kodam;

18.2. auduma virsmas blīvums ir ne mazāks par 110g/m2 , bet lietošanai telpās ne mazāks par 215g/m2;

18.3. auduma biezums ir ne mazāks par 0,29 mm, bet lietošanai telpās ne mazāks par 0,4 mm;

18.4. auduma krāsojuma noturība pret berzi ir ne mazāka par ceturto klasi, bet pret gaismu ne mazāka par sesto klasi;

18.5. audums ir grūti uzliesmojošs vai liesmu slāpējošs un tā aizdegšanās laiks ir lielāks par 10 sekundēm;

18.6. auduma gaismas necaurlaidības koeficients ir robežās no 6 līdz 7 (60-70%);

18.7. auduma apdrukāšana veikta ar sublimācijas metodi vai arī veikta abpusēja apdrukāšana;

18.8. auduma gaisa caurlaidība 1600-2100 mm/s vai 1600-2100 dm3 / m2 ;

5. Papildināt noteikumus ar 18.1 punktu šādā redakcijā:

“18.1 Ja Latvijas valsts karoga vimpeli izgatavo no auduma, tā karmīnsarkanajai krāsai jāatbilst šo noteikumu 18.1. apakšpunktā minētajam krāsas kodam”;

6. Papildināt noteikumus ar 18.2 punktu šādā redakcijā:

“18.2 Izplatītājam ir pienākums pārliecināties, ka ražotājs, tā pilnvarotais pārstāvis vai importētājs ir nodrošinājis Latvijas valsts karoga vai Latvijas valsts karoga vimpeļa, kas izgatavots no auduma, atbilstību šo noteikumu 18.punktā un 18.1 punktā noteiktajām prasībām.”’;

7. Papildināt noteikumus ar 18.3 punktu šādā redakcijā:

“18.3 Ražotājam, tā pilnvarotajam pārstāvim vai importētājam pēc tirgus uzraudzības iestādes pieprasījuma ir pienākums dokumentāri pierādīt Latvijas valsts karoga vai Latvijas valsts karoga vimpeļa, kas izgatavots no auduma, atbilstību šo noteikumu 18.punktā un 18.1 punktā noteiktajām prasībām.”;

8. Papildināt noteikumus ar 18.4 punktu šādā redakcijā:

“18.4 Ja Latvijas valsts karogs sēru noformējumā tiek lietots ar sēru lentu, tās krāsai jāatbilst melnas krāsas kodam *Pantone Black*, lentas audums nedrīkst būt caurspīdīgs, auduma biezums ir 140 g/m2 un platums līdz 12 cm.”;

9. Papildināt noteikumus ar 28.1 punktu šādā redakcijā:

“28.1 Par karogu pastāvīgu novietošanu vietās, kur valsts galvenie autoceļi šķērso iekšējo robežu, par atbildīgo institūciju ir nosakāma valsts akciju sabiedrība “Latvijas Valsts ceļi”, bet par karogu un tam pieguļošās teritorijas uzturēšanu- valsts akciju sabiedrība “Latvijas autoceļu uzturētājs”.

10. Noteikumi stājas spēkā 2018.gada 1.oktobrī.

Ministru prezidents M. Kučinskis

Ārlietu ministrs E. Rinkēvičs

Iesniedzējs:

ārlietu ministrs E. Rinkēvičs

Vīzas:

valsts sekretārs A. Pelšs

Trahimoviča 67015918

[jana.trahimovica@mfa.gov.lv](mailto:jana.trahimovica@mfa.gov.lv)